Na temelju Uputa Grada Vodnjan-Dignano za izradu financijskog plana 2023-2025. za njegove proračunske korisnike, uputa Ministarstva financija o izradi financijskog plana za 2023. godinu sa projekcijama plana za 2024. i 2025. godinu, Zakona o proračunu (NN 144/21), Pravilnika o proračunskom računovodstvu i računskom planu („Narodne novine“ broj 124/14., 115/15.,87/16., 3/18,126/19 i 108/20) i članka 32. Statuta Dječjih vrtića Petar Pan Vodnjan – Scuole dell' infanzia Petar Pan Dignano, Upravno vijeće Vrtića na sjednici održanoj dana 11.11.2022. godine donosi

**ODLUKU**

**o donošenju višegodišnjeg plana uravnoteženja financijskog plana za razdoblje 2023.-2025.**

**Članak 1.**

Ovom Odlukom utvrđuje se procjena rezultata poslovanja za proračunsku 2022. godinu te način sukcesivnog pokrića planiranog manjka prihoda i primitaka u iznosu od 6.640,00[[1]](#footnote-1) eura / 50.029,08 kuna koji se prenosi i planira u financijskom planu za 2023. godinu i projekcijama za 2024. i 2025. godinu.

**Članak 2.**

Procjena planiranog proračunskog manjka iz članka 1. ove Odluke temelji se na godišnjim financijskim izvještajima D.V.- S.I. Petar Pan Vodnjan-Dignano za 2021. godinu, financijskim izvještajima za razdoblje od 01.01.2022. do 30.09.2022. godine te projekcijom ostvarenja do kraja godine u kojima je utvrđeno kako slijedi:

|  |  |  |  |  |  |
| --- | --- | --- | --- | --- | --- |
| **Broj računa** | **Naziv računa** | **Stanje 31.12.2021.****(KN)** | **Stanje 31.12.2021.****(EUR)** | **Stanje 30.09.2022.****(KN)** | **Stanje 30.09.2022.****(EUR)** |
| 92211 | Višak prihoda poslovanja | 7.997.676 | 1.061.474 | 244.748,66 | 32.483,73 |
| 92213 | Manjak primitaka od financijske imovine | 7.892.726 | 1.047.545 | 160.643,64 | 21.321,07 |
| 92222 | Manjak prihoda od nefinancijske imovine | 46.513 | 6.173 | 13.312,50 | 1.766,88 |
|   | Ukupan višak prihoda | 58.437 | 7.756 | 70.792,52 | 9.395,78 |
|   | Manjak prihoda i primitaka -preneseni | 116.617 | 15.478 | 58.180,37 | 7.721,86 |
|  | Višak prihoda i primitaka raspoloživ u sljedećem razdoblju | - | - | 12.612,15 | 1.673,92 |
|  | Manjak prihoda i primitaka za pokriće u sljedećem razdoblju | 58.180 | 7.722 | - | - |

Na dan 31.12.2021. godine manjak prihoda i primitaka za pokriće u sljedećem razdoblju iznosi 7.721,86 eura / 58.180,37 kuna a nakon donošenja Odluke o rasporedu rezultata za 2021. godinu sastoji se od viška prihoda poslovanja iz izvora vlastiti prihodi u iznosu 7.554,57 eur / 56.919,94 kn, manjka prihoda poslovanja iz izvora opći prihodi i primici u iznosu 4.658,61 eur / 35.100,31 kn i manjka prihoda od nefinancijske imovine iz izvora vlastiti prihodi u iznosu 10.617,82 eur / 80.00,00 kuna.

Na dan 30.09.2022. godine višak prihoda i primitaka raspoloživ u sljedećem razdoblju od 1.673,92 eura / 12.612,15 kuna sastoji se od prenesenog manjka prihoda i primitaka iz 2021. godine u iznosu od 7.721,86 eura / 58.180,37 kuna i viška prihoda i primitaka ostvarenih u prvih devet mjeseci u 2022. godini u iznosu od 9.395,78 eura / 70.792,52 kuna.

U skladu s navedenim ostvarenjem iz 2021. godine, ostvarenjem u prvih devet mjeseci 2022. godine kao i projekcijom ostvarenja do kraja godine, realan je nastavak smanjenja manjka prihoda i primitaka do kraja 2022. godine na razinu od 6.640,00 eura / 50.029,08 kuna kako je navedeno u članku 1. ove Odluke.

**Članak 3.**

U financijskom planu vrtića za 2023. godinu i projekcijama za 2024. i 2025. godinu planirat će se pokriće dijela projeciranog manjka prihoda i primitaka iz članka 1. ove Odluke u iznosu od 6.640,00 eura / 50.029,08 prema sljedećoj dinamici:

* 2023. godina – 3.320,00 eura / 25.014,54 kuna,
* 2024. godina – 3.320,00 eura / 25.014,54 kuna,
* 2025. godina – 0,00 eura / 0,00 kuna.

**Članak 4.**

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, a sve u cilju ostvarenja prihoda dostatnih za pokriće dijela prenesenog manjka iz prethodnog članka.

**Članak 5.**

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera čine prilog ove Odluke i njezin su sastavni dio.

**Članak 6.**

Odluka o donošenju višegodišnjeg plana uravnoteženja stupa na snagu 1.siječnja 2023. godine i objavljuje se na mrežnim stranicama vrtića.

Klasa: 400-02/22-01/02

Ur.br.: 2168-04-08-22-01-02

 PREDSJEDNICA UPRAVNOG VIJEĆA

D.V.-S.I. PETAR PAN VODNJAN – DIGNANO

**Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja, mjerama za stabilno poslovanje i akcijskim planom provedbe navedenih mjera**

U skladu s Uputama za izradu proračuna za proračunske korisnike jedinica lokalne i područne (regionalne) samouprave za razdoblje 2023.-2025. godine izrađena je analiza financijskog stanja Vrtića te izrade plana pokrića projeciranog manjka.

Na temelju pokazatelja sastavljen je prijedlog mjera za pokriće projeciranog manjka i akcijski plan za njihovu provedbu. U analizi financijskog stanja korišteni su podaci iz financijskih izvješća vrtića za 2021 godinu.

**I. ANALIZA I OCJENA POSTOJEĆEG FINANCIJSKOG STANJA**

**Tablica 1:** Bilanca stanja na dan 31.12.2021.

|  |  |  |  |
| --- | --- | --- | --- |
| **OPIS** | **Stanje 1. siječnja 2021.** | **Stanje 31. prosinca 2021.** |  **Indeks (2/1)** |
| **AKTIVA** |  |  |  |
| **IMOVINA**  | **10.608.179** | **10.211.853** | **96,3** |
| **Nefinancijska imovina**  | **10.161.572** | **9.620.916** | **94,7** |
| Proizvedena dugotrajna imovina | 845.830 | 9.620.916 | 1137,5 |
| Građevinski objekti  | 709.755 | 9.322.999 | 1313,6 |
| Postrojenja i oprema | 119.142 | 283.696 | 238,1 |
| Prijevozna sredstva  | 7.012 | 4.738 | 67,6 |
| Nematerijalna proizvedena imovina | 9.921 | 9.483 | 95,6 |
| Zalihe sitnog inventara | 124.139 | 0 | 0,0 |
| Dugotrajna nefinancijska imovina u pripremi  | 9.191.603 | 0 | 0,0 |
|  |  |  |  |
| **Financijska imovina**  | **446.607** | **590.937** | **132,3** |
| Novac u banci i blagajni | 290.608 | 397.902 | 136,9 |
| Ostala potraživanja | 28.496 | 18.515 | 65,0 |
| Potraživanja za prihode poslovanja  | 127.503 | 174.520 | 136,9 |
|  |  |  |  |
| **PASIVA** |  |  |  |
| **OBVEZE I VLASTITI IZVORI** | **10.608.179** | **10.211.853** | **96,3** |
| **Obveze** | **9.399.405** | **1.545.554** | **16,4** |
| Obveze za rashode poslovanja | 435.657 | 472.697 | **108,5** |
| Obveze za nabavu nefinancijske imovine | 0 | 1.900 | 0,0 |
| Obveze za kredite i zajmove | 8.963.683 | 1.070.957 | 11,9 |
| Odgođeno plaćanje rashoda i prihod budućih razdoblja | 65 | 0 | 0,0 |
| **Vlastiti izvori** | **1.208.774** | **8.666.299** | **716,9** |
|  |  |  |  |

Prema podacima iz bilance, ukupna vrijednost imovine na dan 31.12.2021. godine iznosila je 10.211.853 kuna i manja je u odnosu na prethodnu godinu za 3,7%. Od navedenog iznosa nefinancijska imovina iznosi 9.620.916 kuna, a financijska imovina iznosi 590.937 kuna. Najveće povećanje pozicije proizvedene dugotrajne imovine odnosi se na izgradnju novog područnog dječjeg vrtića u Peroju koja je započela krajem 2019. godine a završila u 2021. godini kada je dugotrajna nefinancijska imovina u pripremi stavljena u uporabu.

Potraživanja krajem godine iznose 193.035 kuna i veća su u odnosu na prethodnu godinu kada su iznosila 155.999 kn.

Obveze koncem godine iznose 1.545.554,00 kuna, a smanjene su u odnosu na prethodnu godinu zbog prijevremene otplate kredita Zagrebačke banke d.d. koji se realizirao kako bi se osigurala likvidnost projekta izgradnje područnog vrtića u Peroju do primitka bespovratnih sredstava osiguranih iz Europskog poljoprivrednog fonda za ruralni razvoj i proračuna Republike Hrvatske. Stanje dospjelih obveza na kraju razdoblja iznosi 1.045 kn a odnose se na obveze za materijalne rashode te su podmirene u siječnju 2022. godine. Stanje nedospjelih obveza iznosi 1.544.509 kn, a odnosi se na obveze za zaposlene za plaću za prosinac 2021. u iznosu 404.717 kn, obveze za materijalne i financijske rashode u iznosu 66.935 kn, obveze za nabavu nefinancijske imovine 1.900 kn, te obveze za financijsku imovinu u iznosu 1.070.957 kn.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**Tablica 2:** Izvršenje prihoda i primitaka

|  |  |  |  |  |  |  |
| --- | --- | --- | --- | --- | --- | --- |
| **PRIHODI / PRIMICI PO VRSTI** |  **IZVRŠENJE 2020.** | **IZVRŠENJE 2021.** | **INDEKS** | **IZVRŠENJE 1.1.-30.09.2021.** | **IZVRŠENJE 1.1.-30.09.2022.** | **INDEKS** |
| Prihodi poslovanja | 5.811.228 | 14.372.076 | 247,3 | 4.806.863 | 5.776.389,86 | 120,2 |
| Pomoći iz inozemstva i od subjekata unutar općeg proračuna | 121.553 | 7.995.441 | 6.577,7 | 63.355 | 86.710 | 136,9 |
| Prihodi od imovine | 13 | 38 | 292,3 | 39 | 7,10 | 18,2 |
| Prihodi od upravnih i administrativnih pristojbi, pristojbi po posebnim propisima i naknada | 904.375 | 1.075.845 | 119,0 | 790.597 | 823.205,55 | 104,1 |
| Prihodi od prodaje proizvoda i robe te pruženih usluga i prihodi od donacija | 722.279 | 742.738 | 102,8 | 538.610 | 785.722,45 | 145,9 |
| Prihodi iz nadležnog proračuna | 4.061.744 | 4.558.014 | 112,2 | 3.414.262 | 4.080.744,76 | 119,5 |
| Primici od financijske imovine i zaduživanja | 8.963.683 | 0 | 0,0 | 0 | 0 | 0 |
| **SVEUKUPNO PRIHODI I PRIMICI** | **14.774.911** | **14.372.076** | **97,3** | **4.806.863** | **5.776.389,86** | **120,2** |

Ostvareni prihodi poslovanja D.V.– S.I. Petar Pan Vodnjan-Dignano za 2021. g. iznose 14.372.076 kn, indeks 247,3 u odnosu na proteklu godinu kada su iznosili 5.811.228 kn. Do značajne promjene u odnosu na proteklu godinu je došlo zbog primitka pomoći iz Agencije za plaćanja u poljoprivredi, ribarstvu i ruralnom razvoju temeljem Ugovora o sufinanciranju projekta izgradnje područnog Dječjeg vrtića u Peroju te od Ministarstava regionalnog razvoja i fondova Europske unije temeljem Ugovora o sufinanciranju provedbe EU projekta a sve za projekt „Izgradnje područnog Dječjeg vrtića u Peroju“. Ostali prihodi su veći u odnosu na 2020. godinu zbog toga što je ustanova u 2020. godini temeljem Odluke o privremenom zatvaranju Dječjih vrtića Petar Pan Vodnjan - Scuole dell' infanzia Petar Pan Dignano prekinula rad i pružanje usluge u dva navrata, u razdoblju od 13.03.2020. do 11.05.2020. te od 22.12.2020. do 31.12.2020. u cilju prevencije širenja virusa COVID-19.

 U financijskim izvještajima za razdoblje od 1.1. do 30.09.2022. godine iskazano je povećanje prihoda u usporedbi s istim razdobljem 2021. godine za 20,2%. Dakle u odnosu na pandemijom obilježenu prethodnu godinu ostvareno je povećanje prihoda od upravnih i administrativnih pristojbi, pristojbi po posebnim propisima i naknada, prihoda od prodaje proizvoda i robe te povećanje prihoda iz nadležnog proračuna.

**Tablica 3:** Izvršenje rashoda i izdataka

|  |  |  |  |  |  |  |
| --- | --- | --- | --- | --- | --- | --- |
| **RASHODI / IZDACI PO VRSTI** | **IZVRŠENJE 2020.** | **IZVRŠENJE 2021.** | **INDEKS** | **IZVRŠENJE 1.1.-30.09.2021.** | **IZVRŠENJE 1.1.-30.09.2022.** | **INDEKS** |
| Rashodi poslovanja | **5.770.357** | **6.374.400** | **110,5** | **4.709.418** | **5.531.641,20** | **117,5** |
| Rashodi za zaposlene | 4.185.579 | 4.515.929 | 107,9 | 3.335.393 | 4.000.689,45 | 119,9 |
| Materijalni rashodi | 1.519.143 | 1.699.007 | 111,8 | 1.252.559 | 1.507.754,50 | 120,4 |
| Financijski rashodi | 65.635 | 159.464 | 243,0 | 121.466 | 23.197,25 | 19,1 |
| Rashodi za nabavu nefinancijske imovine | **8.618.613** | **46.513** | **0,5** | **15.357** | **13.312,50** | **86,7** |
| Rashodi za nabavu proizvedene dugotrajne imovine | 563.477 | 46.513 | 8,3 | 15.357 | 13.312,50 | 86,7 |
| Rashodi za dodatna ulaganja na nefinancijskoj imovini | 8.055.136 | 0 | 0,0 | 0 | 0 | 0,0 |
| Izdaci za financijsku imovinu i otplate zajmova | **0** | **7.892.726** |  | **0** | **160.643,64** | **0,0** |
| Izdaci za otplatu glavnice primljenih kredita | 0 | 7.892.726 | 0,0 | 0 | 160.634,64 | 0 |
| **SVEUKUPNO** | **14.388.970** | **14.313.639** | **99,5** | **4.724.775** | **5.705.597,34** | **120,8** |

Uspoređujući izvršenje proračuna u 2021. godini u odnosu na 2020. godinu, sukladno ostvarenim prihodima vidljivo je povećanje rashoda poslovanja za 10,5 %. Navedeno povećanje rashoda posljedica je povećanih prihoda u odnosu na pandemijom obilježenu prethodnu godinu.

U prvih devet mjeseci 2022. godine ostvareni su veći rashodi poslovanja u odnosu na isto razdoblje 2021. godine za 17,5%. Navedeno povećanje rashoda također je posljedica povećanih prihoda u odnosu na pandemijom obilježenu prethodnu godinu.

**Tablica 4:** Rezultat poslovanja

|  |  |  |  |  |
| --- | --- | --- | --- | --- |
| **PRIHODI / PRIMICI PO VRSTI** | **IZVRŠENJE 2020.** | **IZVRŠENJE 2021.** | **IZVRŠENJE** **1.1.-30.09.2021.** | **IZVRŠENJE** **1.1.-30.09.2022.** |
| Prihodi poslovanja | 5.811.228 | 14.372.076 | 4.806.863 | 5.776.389,86 |
| Primici od financijske imovine i zaduživanja | 8.963.683 | 0 | 0 | 0 |
| **SVEUKUPNO PRIHODI I PRIMICI** | **14.774.911** | **14.372.076** | **4.806.863** | **5.776.389,86** |
| Rashodi poslovanja | 5.770.357 | 6.374.400 | 4.709.418 | 5.531.641,20 |
| Rashodi za nabavu nefinancijske imovine | 8.618.613 | 46.513 | 15.357 | 13.312,5 |
| Izdaci za financijsku imovinu i otplate zajmova | 0 | 7.892.726 | 0 | 160.643,64 |
| **SVEUKUPNO RASHODI I IZADACI** | **14.388.970** | **14.313.639** | **4.724.775** | **5.705.597,34** |
| **FINANCIJSKI REZULTAT** | **385.941** | **58.437** | **82.088** | **70.792,52** |
| **PRENESENI MANJAK IZ PRETHODINIH GODINA** | **(502.558)** | **(116.617)** | **(116.617)** | **(58.180,37)** |
| **MANJAK ZA POKRIĆE U SLJEDEĆEM RAZDOBLJU** | **(116.617)** | **(58.180)** | **(34.529)** | **12.612,15** |

Rezultat poslovanja za 2021. godinu je višak prihoda i primitaka u iznosu od 58.437 kn, preneseni manjak iz prethodnih godina iznosi 116.617 kn a manjak za pokriće u sljedećem razdoblju iznosi ukupno 58.180 kn.

Nakon što je Upravno vijeće ustanove donijelo odluku o raspodjeli rezultata u 2021. godini stanje na osnovnim računima podskupine 922 je višak prihoda poslovanja iz izvora vlastiti prihodi u iznosu 56.919,94 kn, manjak prihoda poslovanja iz izvora opći prihodi i primici u iznosu 35.100,31 kn i manjak prihoda od nefinancijske imovine iz izvora vlastiti prihodi u iznosu 80.000,00 kn.

Manjak prihoda poslovanja iz izvora opći prihodi i primici u iznosu 35.100,31 kn predstavlja metodološki manjak te je uplaćen u siječnju 2022. godine, a za manjak prihoda od nefinancijske imovine iz izvora vlastiti prihodi u iznosu 80.000 kn donesena je Odluka o sukcesivnom pokriću manjka iz prethodnih razdoblja kroz trogodišnje razdoblje jer u proteklim godinama nije bilo dostatnih izvora financiranja da se, uz tekuće proračunske potrebe, pokrije i manjak iz prethodnog razdoblja u cijelosti.

U svrhu uravnoteženja financijskog plana i nastavka pružanja usluga iz osnovne djelatnosti predškolskog odgoja i obrazovanja uz postignuti pedagoški i materijalni standard, nastavit će se s poduzimanjem svih mjera za pravodobnu naplatu roditeljskih uplata i usluga kuhanja za vanjske korisnike uz maksimalno poštivanje načela ekonomičnosti i učinkovitosti prilikom trošenja sredstava, sve u cilju ostvarenja prihoda dostatnih za pokriće dijela prenesenog manjka.

**II. PRIJEDLOG MJERA ZA OTKLANJANJE UZROKA NEGATIVNOG**

**POSLOVANJA I MJERA ZA STABILNO POSLOVANJE**

1. Financijskim planom i njegovim izmjenama i dopunama planirati pokriće manjka
2. Kod planiranja i izvršavanja financijskog plana prioritet imaju zakonske i ugovorne obveze
3. Kontinuirano praćenje naplate prihoda i preuzimanje obveza u skladu s njihovim ostvarenjem
4. Poduzimanje svih mjera za što veće sufinanciranje projekata iz EU i drugih fondova
5. Smanjenje materijalnih rashoda uz zadržavanje kvalitete rada i pružanja usluga

**III. AKCIJSKI PLAN PROVEDBE MJERA**

|  |  |  |
| --- | --- | --- |
| **Naziv mjere** | **Opis/Način provedbe** | **Rok provedbe** |
| **1.Financijskim planom te** | Financijski plan koji uključuje rezultat | Zakonski rokovi, a |
| **izmjenama i dopunama** | poslovanja pruža cjelovit financijski | prema potrebi |
| **planirati pokriće manjka** | okvir za donošenje odluka o budućoj | prilikom rebalansa |
|  | potrošnji i izvorima financiranja. | financijskog plana u |
|  |  | narednom razdoblju |
| **2.Kod planiranja i** | Mjera podrazumijeva prioritetno |  |
| **izvršavanja Financ. plana** | podmirivanje već preuzetih obveza, |  |
| **prioritet imaju zakonske i** | odnosno zakonskih obveza | Kontinuirano |
| **ugovorne obveze** |  |  |
|  |  |  |
| **3.Kontinuirano praćenje** | Mjera uključuje preuzimanje obveza u |  |
| **naplate prihoda i** | skladu s dinamikom ostvarenja izvora |  |
|  **preuzimanje obveza u** | financiranja kako je definirano u financijskom planu | Kontinuirano |
| **skladu s njihovim** |  |  |
| **ostvarenjem** |  |  |
|  |  |  |
| **4.Poduzimanje svih mjera za što veće sufinanciranje projekata iz EU i drugih fondova** | Mjera uključuje financiranje što više aktivnosti i projekata iz drugih izvora (gradski, županijski, nacionalni i europski natječaji). | Kontinuirano |
| **5.Smanjenje materijalnih** | Maksimalna racionalizacija materijalnih |  |
| **rashoda uz zadržavanje** | rashoda uz maksimalno poštivanje |  |
| **kvalitete rada i pružanja** | načela ekonomičnosti i učinkovitosti | Kontinuirano |
| **usluga** |  prilikom trošenja sredstava. |  |
|  |  |  |
|  |  |  |
|  |  |  |

Odgovorna osoba za provedbu akcijskog plana je Ravnateljica vrtića. Planirani financijski učinak predloženih mjera je pokriće manjka prihoda i primitaka za razdoblje od 2023. do 2025. godine.

Analiza i ocjena postojećeg financijskog stanja, prijedlog mjera za otklanjanje uzroka negativnog poslovanja, mjera za stabilno poslovanje i akcijski plan provedbe navedenih mjera su prilog ove Odluke i njezin sastavni dio.

U Vodnjanu, 11.11.2022. RAVNATELJICA:

 Ingrid Mirković

1. fiksni tečaj konverzije 7,53450 [↑](#footnote-ref-1)